Referat fra bestyrelsesmøde i grundejerforeningen Ryttervej, tirsdag den 20. februar kl. 19.00 hos Anita, Ryttervej 37

1. Generalforsamling til april. Vi fastsatte datoen til den 23. april kl. 19.00 i Inside. Vi håber at kunne overtale en fra rækkehusene til den bestyrelsespost, som Edward efterlader. Alternativt må vi finde en anden. Per booker og bestiller tid, også til at vi fra bestyrelsen kan spise inden. Dette bliver kl. 17.30
2. Nye brikker til legeplads. Mogens printer 2 nye. Se kan ikke holde til at blive kastet med. Dette er desværre sket.
3. Grønne områder, hvordan går det? Det er et stort arbejde at holde dette areal, så vi bliver nødt til at ændre på bedene. Det er planen at vi laver større bede langs rækkehusene, disse kunne så plantes til med sommerblomster, som til dels kan holde sig selv. Biodiversitet. Det er også planen at vi laver et større bed omkring frugttræerne på toppen, her påføres gødning fra Frijsenborg. Det er vores plan at holde en legepladsdag, hvor også disse bede kan klares den 4. maj. Per indkalder samtidig med generalforsamlingen. Der er desværre store spor efter en bil på det grønne område langs rækkehusene og på fodboldbanen. Det har været alt for blødt til at en bil kunne køre der.
4. Sankt Hans bål. Edward klarer det praktiske omkring dette. Det er naturligvis søndag den 23. juni.
5. Snerydning. Per tager en snak med Favrskov kommune omkring dette, da der kun ryddes delvis på Ryttervej og hvad med skolestien??
6. Næste bestyrelsesmøde bliver den 23. april i forbindelse med spisningen inden generalforsamlingen. KL. 17.30
7. Evt. Mogens fremlagde regnskab, som er revideret. Dette blev underskrevet og klar til at fremlægge og vedhæfte på hjemmesiden.

Med venlig hilsen
Per Hejlskov
Privat 25469170
